The Highland Cottage @ Critchley | Dullstroom Self Catering Accom
← Uitvlugt Ponds
Time Cottage Dullstroom →
The Highland Cottage @ Critchley | Dullstroom Self Catering Accommodation
Die eenheid is baie netjies en met 'n goeie ligging. Dit is bietjie duur, maar dit was die moeite werd. Die waaier in die badkamer is baie lawaaierig, dit is so erg dat ons glad nie die ligte aangesit het nie.
Die eenheid is baie goed toegerus, skoon en netjies. Ontvangs was vreemd aangesien die dame nie van ons geweet het nie – maar dis vining hanteer. Etes in die restaurant was van goeie gehalte. Ons sal weer daar oorbly.
Dit was absoluut wat ons nodig gehad het. Dit was so 'n rustige omgewing. Groot bome, pragtige dam met die mooiste wit eendjies. Eenheid was groot en gerieflik. Netjies, TV en ordentlike DStv. Met 'n restaurant feitlik 20 tree ver, wat wil jy meer hê? Wonderlike herinneringe en ons sal beslis weer daar gaan kuier.
Plek baie netjies en rustig. Personeel ook baie hulpvaardig. Al wat kort in eenheid is of 'n dakwaaier of lugversorger vir warm somers.
Die eenheid self is baie netjies en gerieflik, maar die hele opset is baie onpersoonlik, jy kry die sleutel by 'n restaurant en van daar af is jy op jou eie. Daar is niemand wat jou ontvang en wys waar jy bly of waar die selfhelp-kombuis of enige iets is nie. Die restaurant op die perseel is belaglik duur.
Die eenheid is baie skoon en daar is alle geriewe denkbaar. Die beddegoed is uit die boonste rakke. Wens net daar was 'n mikrogolfoondjie wat ons wegneemetes kon opwarm. Ons sal beslis weer daar gaan ontspan.
Die mense by ontvangs het ons heeltemal verkeerd beduie en nie geweet waarvan ons praat nie. Die kos by die restaurant is baie duur vir wat jy kry veral ontbyt. Eet dan veel eerder in die dorp. Goed geleë en baie mooi. Mooi moderne badkamer en uitsig oor die dam voel of 'n mens in 'n ander land is. Dit is 'n bietjie duur vir wat jy kry.
Ons het ons 40'e huweliksherdenking gevier en dit sal altyd uitstaan in ons herinneringe weens die pragtige verblyf.
Ons sal die Highland Cottage @ Critchley enige tyd aanbeveel. Dit is 'n netjiese, rustige en asemrowende mooi plekkie. Perfek om te gaan rus en die pragtige natuurskoon en rustigheid weer te waardeer. Sal beslis weer soontoe gaan!